CELEX: 32019D2252
Language: el
Date: 2019-12-17 00:00:00
Title: Απόφαση (ΕΕ) 2019/2252 της Επιτροπής της 17ης Δεκεμβρίου 2019 σχετικά με την προτεινόμενη πρωτοβουλία πολιτών με τίτλο Stop Finning — Stop the trade (Σταματήστε την πρακτική αφαίρεσης πτερυγίων — Σταματήστε το εμπόριο) [κοινοποιηθείσα υπό τον αριθμό C(2019) 9203] (Το κείμενο στην αγγλική γλώσσα είναι το μόνο αυθεντικό)

30.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 336/312
               
            
         ΑΠΟΦΑΣΗ (ΕΕ) 2019/2252 ΤΗΣ ΕΠΙΤΡΟΠΗΣ
         της 17ης Δεκεμβρίου 2019
         σχετικά με την προτεινόμενη πρωτοβουλία πολιτών με τίτλο «Stop Finning — Stop the trade» (Σταματήστε την πρακτική αφαίρεσης πτερυγίων — Σταματήστε το εμπόριο)
         
            
               [κοινοποιηθείσα υπό τον αριθμό C(2019) 9203]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Το αντικείμενο της προτεινόμενης πρωτοβουλίας πολιτών με τίτλο «Stop Finning — Stop the trade» αφορά τα εξής: «Μολονότι η αφαίρεση πτερυγίων καρχαριών επί σκαφών της ΕΕ και στα ύδατα της ΕΕ απαγορεύεται και οι καρχαρίες πρέπει να εκφορτώνονται με τα πτερύγιά τους σε φυσική συνοχή με το σώμα τους, η ΕΕ είναι ένας από τους μεγαλύτερους εξαγωγείς πτερυγίων και σημαντικός διαμετακομιστικός κόμβος για το παγκόσμιο εμπόριο πτερυγίων.»
                  
               
                     (2)
                  
                  
                     Οι στόχοι της προτεινόμενης πρωτοβουλίας πολιτών αφορούν τα εξής: «Η ΕΕ είναι σημαντικός παράγοντας στην εκμετάλλευση των καρχαριών και, δεδομένου ότι σπάνια εκτελούνται επιθεωρήσεις στη θάλασσα, οι παράνομες πρακτικές διατήρησης, μεταφόρτωσης ή εκφόρτωσης πτερυγίων στην ΕΕ συνεχίζονται. Στόχος μας είναι να τεθεί τέλος στο εμπόριο πτερυγίων στην ΕΕ, συμπεριλαμβανομένης της εισαγωγής, της εξαγωγής και της διαμετακόμισης πτερυγίων, εκτός από όσα βρίσκονται σε φυσική συνοχή με το σώμα του ζώου. Δεδομένου ότι η αφαίρεση των πτερυγίων αποτρέπει την εφαρμογή αποτελεσματικών μέτρων διατήρησης των καρχαριών, ζητούμε να επεκταθεί το πεδίο εφαρμογής του κανονισμού (ΕΕ) αριθ. 605/2013 του Ευρωπαϊκού Κοινοβουλίου και του Συμβουλίου (2) ώστε να καλύπτει και το εμπόριο πτερυγίων και, ως εκ τούτου, καλούμε την Επιτροπή να θεσπίσει νέο κανονισμό, ο οποίος θα επεκτείνει την υποχρέωση της “φυσικής συνοχής των πτερυγίων με το σώμα” σε όλες τις συναλλαγές καρχαριών και σελαχιών στην ΕΕ.»
                  
               
                     (3)
                  
                  
                     Η Συνθήκη για την Ευρωπαϊκή Ένωση (ΣΕΕ) ενισχύει την ιθαγένεια της Ένωσης και βελτιώνει περαιτέρω τη δημοκρατική λειτουργία της Ένωσης προβλέποντας, μεταξύ άλλων, ότι κάθε πολίτης έχει το δικαίωμα να συμμετέχει στον δημοκρατικό βίο της Ένωσης μέσω της ευρωπαϊκής πρωτοβουλίας πολιτών.
                  
               
                     (4)
                  
                  
                     Για τον σκοπό αυτό, οι διαδικασίες και οι προϋποθέσεις που απαιτούνται για την πρωτοβουλία πολιτών θα πρέπει να είναι σαφείς, απλές, εύχρηστες και αναλογικές προς τον χαρακτήρα της πρωτοβουλίας των πολιτών, ώστε να ενθαρρύνουν τη συμμετοχή των πολιτών και να καθιστούν την Ένωση περισσότερο προσιτή.
                  
               
                     (5)
                  
                  
                     Σχετικά με το αντικείμενο της προτεινόμενης πρωτοβουλίας, νομικές πράξεις της Ένωσης για την εφαρμογή των Συνθηκών μπορούν να εκδίδονται:
                     
                                 —
                              
                              
                                 για τη θέσπιση των διατάξεων που είναι αναγκαίες για την επίτευξη των στόχων της κοινής αλιευτικής πολιτικής, βάσει του άρθρου 43 παράγραφος 2 της Συνθήκης για τη λειτουργία της Ευρωπαϊκής Ένωσης (ΣΛΕΕ),
                              
                           
                                 —
                              
                              
                                 για τον καθορισμό του πλαισίου εφαρμογής της κοινής εμπορικής πολιτικής, βάσει του άρθρου 207 παράγραφος 2 της ΣΛΕΕ.
                              
                           
               
                     (6)
                  
                  
                     Για τους λόγους αυτούς, σύμφωνα με το άρθρο 4 παράγραφος 2 στοιχείο β) του κανονισμού, η προτεινόμενη πρωτοβουλία πολιτών δεν ευρίσκεται καταφανώς εκτός του πλαισίου των αρμοδιοτήτων της Επιτροπής να υποβάλλει πρόταση για την έκδοση νομικής πράξης της Ένωσης με σκοπό την εφαρμογή των Συνθηκών.
                  
               
                     (7)
                  
                  
                     Επιπλέον, έχει συγκροτηθεί επιτροπή πολιτών και έχουν οριστεί πρόσωπα επικοινωνίας σύμφωνα με το άρθρο 3 παράγραφος 2 του κανονισμού, η δε προτεινόμενη πρωτοβουλία πολιτών δεν είναι κατάφωρα καταχρηστική, επιπόλαια ή κακόβουλη και δεν αντίκειται προφανώς στις αξίες της Ένωσης όπως αυτές ορίζονται στο άρθρο 2 της ΣΕΕ.
                  
               
                     (8)
                  
                  
                     Επομένως, η προτεινόμενη πρωτοβουλία πολιτών με τίτλο «Stop Finning – Stop the trade» θα πρέπει να καταχωριστεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η προτεινόμενη πρωτοβουλία πολιτών με τίτλο «Stop Finning – Stop the trade» καταχωρίζεται.
         
         
            Άρθρο 2
            Η παρούσα απόφαση εφαρμόζεται από τις 2 Ιανουαρίου 2020.
         
         
            Άρθρο 3
            Η παρούσα απόφαση απευθύνεται στους διοργανωτές (μέλη της επιτροπής πολιτών) της προτεινόμενης πρωτοβουλίας πολιτών με τίτλο «Stop Finning – Stop the trade», τους οποίους εκπροσωπούν ο κ. Nils KLUGER και ο κ. Alexander Hendrik CORNELISSEN, που ενεργούν ως πρόσωπα επικοινωνίας.
         
         
            Στρασβούργο, 17 Δεκεμβρίου 2019.
            
               
                  Για την Επιτροπή
               
               Věra JOUROVÁ
               
                  Αντιπρόεδρος
               
            
         
         
            (1)  ΕΕ L 65 της 11.3.2011, σ. 1.
         
            (2)  Κανονισμός (ΕΕ) αριθ. 605/2013 του Ευρωπαϊκού Κοινοβουλίου και του Συμβούλιου, της 12ης Ιουνίου 2013 για την τροποποίηση του κανονισμού (ΕΚ) αριθ. 1185/2003 του Συμβουλίου σχετικά με την αφαίρεση πτερυγίων καρχαρία επί του σκάφους (ΕΕ L 181 της 29.6.2013, σ. 1).